Turundus ja finantsjuhtimine
Sessioonõpe, magistriõpe, nominaalne õppeaeg 2 aastat
Lõpetamisel omandatav kraad: sotsiaalteaduse magister (turundus või finantsjuhtimine)
NB! Õppetöö toimub kaks korda kuus neljapäevast laupäevani.
Miks õppida Tartu Ülikoolis turundust ja finantsjuhtimist?
- Tänapäeva nõuetele vastav erialane pädevus annab tööturul tugeva konkurentsieelise
- Õppekava valmistab ette oma valdkonna tippspetsialiste ja juhte
- Paindlikult korraldatud õppetöö võimaldab ühildada õpingud tööga
Loe lähemalt...
Eeldusained ja vastuvõtutingimused
Vastuvõtu eeltingimuseks on bakalaureusekraad või sellele vastav haridustase. Lisaks peab olema eelnevalt läbitud vähemalt 40 EAP mahus majandusaineid või omama vähemalt kolmeaastast töökogemust vastavas valdkonnas (hinnatakse CV alusel).
Eeldusainete nõuetele vastavad õppekavad:
- TÜ: majandusteadus (sh kõrvaleriala), ettevõttemajandus, ettevõtlus ja projektijuhtimine, turismi- ja hotelliettevõtlus
- TTÜ: avaliku sektori majandus, rakenduslik majandusteadus, ärikorraldus, ärindus, rahvusvaheline ärikorraldus, majandusarvestus ja ettevõtluse juhtimine; majandusarvestus
- EMÜ: maamajanduslik ettevõtlus ja finantsjuhtimine
- TLÜ: haldus- ja ärikorraldus
- EBS: ettevõtlus ja ärijuhtimine
- Sisekaitseakadeemia: toll ja maksundus
- Mainor: ärijuhtimine
- Tallinna majanduskool: pangandus, maksundus, raamatupidamine, turundus
- Lääne-Viru Rakenduskõrgkool: maksundus, majandusarvestus, kaubandusökonoomika, ärijuhtimine
- Võrumaa kutsehariduskeskus: ärijuhtimine
Õppekohtade arv: vaata õppekohtade tabelist
|Vastuvõtutingimus||Osakaal|
|Eelmise õppeastme keskmine hinne||30%|
|Erialakatse||70%|
Vastuvõtt toimub paremusjärjestuse alusel.
Kandideerimiseks vajalik minimaalne punktisumma on 66,0.
Info konkursipunktide arvutamise kohta.
Erialakatse
Erialakatse toimub 06.07.2021 Tartus ja Tallinnas. Täpne aeg ja koht teatatakse igale kandidaadile avalduse esitamisel SAISis.
Erialakatse viikse läbi eesti keeles kirjaliku katsena ning see kestab 90 minutit. Erialakatse ajal pole lubatud abivahendeid kasutada.
Erialakatse koosneb kahest osast:
- vaimse võimekuse test (majanduse, turunduse, matemaatika, andmete piisavuse, ruumilise ja loogilise mõtlemisega seotud ülesanded) (50 punkti);
- eriala ülesanded kandidaadi valikul, kas turunduse või finantsjuhtimise valdkonnas (50 punkti).
Majandus- ja turundusalaste teadmiste, matemaatilise võimekuse, andmete piisavuse, ruumilise ja loogilise mõtlemise alane test on koostatud valdavalt valikvastustega. Eriala ülesanded koostatakse sisulist vastust eeldavate küsimustena ning vastamine eeldab erialade märksõnades esitatud teemade tundmist.
Turunduse valdkonna eriala ülesanneteks valmistumise märksõnad:
turundusmeetmestik ehk 4P ja 7P mudel, segmenteerimine, positsioneerimine, sihtturundus, internetiturundus, väärtuspakkumine, hinnakujundus, tarbijakäitumine, ostuosalus, bränd, turundusuuringud.
Finantsjuhtimise ja majandusarvestuse valdkonna ülesanneteks valmistumise märksõnad:
ettevõtte finantsaruandluse eesmärgid, meetodid ja analüüs, horisontaal- ja vertikaalanalüüs, suhtarvuanalüüs, likviidsuse ehk lühiajalise maksevõimelisuse analüüs, varade käibivuse analüüs, kapitali struktuuri ehk pikaajalise maksevõime analüüs, rentaabluse ehk kasumlikkuse analüüs, raha ajaväärtus, investeeringute tasuvus, kapitali struktuur, kapitali hind, käibekapitali juhtimine, dividendid, risk, varade väärtus.
Maksimaalne tulemus erialakatse eest on 100 punkti, positiivne tulemus on vähemalt 51 punkti.
Erialakatse toimub 06.07.2021 Tartus ja Tallinnas. Täpne aeg ja koht teatatakse igale kandidaadile avalduse esitamisel SAISis.
Kontaktid


Küsi õppekava ja õppimise kohta
TÜ majandusteaduskond


Küsi sisseastumise kohta
Vt korduma kippuvaid küsimusi